COMUNA SÎNTANDREI
Nr. 6370 din 21.05.2019



ANUNŢ privind consultare elaborare 
Plan Urbanistic Zonal ” Schimbare parțială destinație teren și Parcelare pentru locuințe și funcțiuni complementare , str.Râturi nr. 182 A și 182 B  sat Sântandrei, 
comuna Sântandrei, județul Bihor”


Proiectant: S.C. Proiectare EXPRESIV S.R.L. – arh.Rodica Sim
Inițiatori: Demeter Călin și Pituțiu Ioan Cristian cu soția Pituțiu Luminița Nicoleta

Terenul propus pentru parcelare este situat în nord-estul  satului Sântandrei și este delimitat la  sud de str.Râturi, la nord de un drum de exploatare cu nr.cad.10247 și lateral de terenuri private cu case, grădini și zone arabile. Acest teren este alcătuit din două loruri identificate prin nr.cad.7869 cu suprafața de 2082mp și  nr.cad 8598 su suprafața de 3433 mp, având în total 5515 mp. Accesul la teren se face din drumul județean DJ 797 pe străzi existente și apoi din str.Râturi.
Conform PUG valabil, din 2006, terenul studiat se află în intravilan UTR4, subzona L2 - locuinţe propuse cu regim mic de înălţime pe parcele existente și subzona Isco+PS+D – comerț, servicii și depozite.
Prin P.U.Z. se propune parcelarea terenului în 9 parcele pentru locuințe și funcțiuni complementare, amplasate pe o singură parte a unui drum de acces nou. Drumul se va constitui între str. Râturi  și drumul de exploatare identificat de nr. cad.10247 și va avea travea de 9 m.             De asemeni drumul de exploatare se va  lărgi în viitor la 12m, dar prin acest puz inițiatorii vor ceda o fâsie de teren astfel ca din axul actual al drumului să rezulte 6m.


Reglementările propuse și prezentate în planșa 3/U sunt:  
Funcțiuni/uilizări                          : loc.individuale unifamiliale individuale sau cuplate și anexele acestora
				       funcțiuni complementare conform regulamentului aferent PUZ
Mărime parcele                            : 260 ÷ 600 mp   
Front la stradă                             : 11,69 ÷ 27,12 m   
Regim maxim de înălțime            :  S+P+1 - pt. locuințe
P.O.T.                                            : max.40%  pentru locuințe
C.U.T.                                            : max.0,90 pentru locuințe
Retragere de la stradă                  : min.2.5 m.
Retragere drum 10247                 : aprox. 2,50 - 3,5 m
Retragere spate                            : min.4,00 m
Retrageri laterale                          : conform Codului Civil 
				       : minim 3,00 m pe o latură la case cuplate sau amplaste pe mejdie
Parcaj obligatoriu pe lot                 : minim 1 loc/locuință
Înălțime gard perimetral                 : max. 2,50 m spre vecini
				       : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului

Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va realiza extinderea rețelelor de distribuție existente pe str.Râturi, pe noul drum constituit. Provizoriu alimentarea cu apă și canalizarea se va face prin puț forat și rezervor vidanjabil la fiecare lot.
Inițiatorii PUZ vor pietrui  și vor ceda noul drum în domeniu public. Totodată aceștia vor realiza extinderea rețelelor de energie electrică, apă și gaz pe cheltuiala lor, deaoarece administrația publică locală nu poate susține financiar edificarea rețelelor edilitare pe noile drumuri propuse.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 22.05 – 05.06.2019, în intervalul orar 9:00 – 14:00.

Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com.
	 Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.



                                 Primar,	                      Consilier Urbanism   
                             Ioan Mărcuş                          		                       Tudora Mihuţa                  
